Vita:Úttörőinduló

message: Az alábbi mondatot kivettem a bevezetőből:
"A dal a Hipp, hopp! virradóra fölkapunk a pejcsikóra kezdetű magyar népdal kétszólamú feldolgozása." Forrás: Bicinia Hungarica, I. füzet, 28. dal.
Egyrészt az úttörőinduló nem kétszólamú, tehát az állítás biztosan téves. Másrészt nem világos, hogy a B.H., ami az Úttörőindulónál korábbi, tartalmazhat-e ilyen állítást. Ha igen, akkor csak a későbbi kiadásokban, de akkor ezt konkrétan meg kellene jelölni.
Ha viszont egy olyan dalról van szó, aminek a hasonlóságát egy WP-szerkesztő sejti, azt konkrét forrás nélkül nem lehet itt beírni a cikkbe, az saját kutatás volna.
– Peyerk vita 2016. május 21., 10:51 (CEST)
A Bicinia Hungarica közli az „Ej, haj, száll az ének” szöveget is. Pedig még 1945 előtt adták ki. Vagyis ez nem sejtés. Ha az úttörő induló egyszólamú (ezt nem tudom), akkor is feldolgozás, csak zenekari. Gyimhu vita 2016. május 22., 00:13 (CEST)
Ebben az előadásban spec. kétszólamú... Gyimhu vita 2016. május 22., 00:16 (CEST)
Ebben is. Légy szíves, forrással támaszd alá, amit mondtál. Én adtam forrást. Gyimhu vita 2016. május 22., 00:20 (CEST)
Én csupán az általad megadott források ellentmondásait látom, a B.H. ugyanis nincs a kezemben, az összes többi viszont egyszólamú dalról szól.
Mivel a Magyar Úttörők Szövetsége 1946-ban alakult meg, ezért erősen meglepőnek tűnik, hogy az induló 1945 előtt született. Kodály Zoltán életrajzának ismeretében sem tűnik valószínűnek, hogy 1945 előtt készült volna. Persze tévedhetek, de azért tedd meg a kedvemért, hogy megnézed azt a B.H. példányt, hátha mégse 1945 előtti kiadás van a kezedben.
Mivel az általad a cikkben közölt kotta és mindkét hanganyag is egyszólamú, és Úttörőindulóként (a MÚSZ rendezvényein) rendesen egyszólamú dalként énekelték a dalt, ezért a cikkbe mindenképp bele kell írnod, hogy valójában kétszólamú darabról van szó. Másfelől ki kellene deríteni, hogy mikor keletkezett az ezek szerint eredetileg kétszóamú dal egyszólamú egyszerűsített változata.
– Peyerk vita 2016. május 22., 10:12 (CEST)
Az 1958-as lemezen az I. füzet 27. számaként a Hipp, hopp! virradóra fölkapunk a pejcsikóra címmel szerepel dal. – Peyerk vita 2016. május 22., 11:09 (CEST)
Úgy tűnik, a pejcsikós szöveg sem népdal eredetű, az ugyanis Jankovich Ferenc műve. – Peyerk vita 2016. május 22., 11:12 (CEST)
Most alaposabb kutatás alapján úgy látom, hogy Kodály egy népdal dallamára alapozta a bicíniumot, amihez Jankovichtól kapott szöveget, majd valamikor a háború után a dallamhoz Raics írt úttörőinduló-szöveget. Aztán valamikor a 60-as évektől a kettő "összeolvadt", a B.H. későbbi kiadásaiban a Jankovich-szöveg helyett a Raics-szöveggel kezdett el szerepelni a dal. Ez a változat szerepel ma is a B.H. újabb kiadásaiban és az újabb felvételein is.
Viszont az, amit az Úttörőszövetségben Úttörőindulóként énekeltek és a mozgalmi dalok hangfelvételei között megtalálható, mindig egy egyszólamú változat, tehát nem az, ami "beköltözött" a B.H.-ba.
Ahogy elnézem a cikkeidet, te egész késői, 1990 utáni B.H.-kiadásból dolgoztál, amiben ez a történet valószínűleg nincs elmesélve, mert abból a nézőpontból nem lényeges. De ebből visszakövetkeztetett állításokat tenni a 40-es és 50-es évekre súlyos tévedés.
– Peyerk vita 2016. május 22., 11:45 (CEST)
Kétféle változatból dolgoztam. Az egyik korábbi, de még a szocialista érából való. A Szabó Ervin könyvtár Zenei gyűjteményében (innen vettem a két változatot) nincs háború előtti Bicinia Hungarica. Az új, revideált változat viszont azt állítja magáról, hogy előszedte a régi kiadásokat, sőt, a nyomdai lenyomatokat és a két angol kiadást is, és abból visszaállította az eredeti állapotot. (Ez a BH revideált  változatának első füzetében található, az egyik előszóban, mert abból is több van.)
Tényleg fura, hogy ennyien írták ugyanazt a szöveget.  Mikor legközelebb elmegyek a könyvtárba, megnézem valamelyik mozgalmi dalok könyvben, mit ír az úttörő indulóról.
Ps.: Ez már konstruktív vita. Gyimhu vita 2016. május 23., 00:41 (CEST)
thread_title:  Népdal kétszólamú feldolgozása? 

message: :", , ."
A cikk nem Kodály Zoltánról szól. Nyilvánvaló, hogy Kodály felkérést kapott az induló megírására és az induló nem életének főműve. Ennél több politizálgatást a téma nem érdemel. --Linkoman vita 2016. május 22., 11:50 (CEST)
thread_title:  Felesleges szöveg 

message: Átdolgoztam a szócikket. Ha még maradt észrevétel, csak bátran. Gyimhu vita 2016. augusztus 9., 09:57 (CEST)
thread_title:  Átdolgozás